**Gyöngyös Városi Önkormányzat Képviselő-testületének**

**29/2020. (IX.25.) önkormányzati rendelete**

**a helyi közművelődési feladatok ellátásáról szóló**

**5/2017. (II.24.) önkormányzati rendelet módosításáról\***

**Gyöngyös Városi Önkormányzat Képviselő-testülete a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 83/A. § (1) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontjában meghatározott feladatkörében eljárva, a következőket rendeli el:**

**1. §**

**Gyöngyös Városi Önkormányzat Képviselő-testületének a helyi közművelődési feladatok ellátásáról szóló 5/2017. (II.24.) önkormányzati rendelete (a továbbiakban: R.) 2. § (1) bekezdése helyébe a következő** **rendelkezés lép:**

**„2. § (1) A rendelet hatálya kiterjed az Önkormányzat illetékességi területén a közművelődési tevékenység megvalósításában résztvevőkre, a közösségi színterek, közművelődési intézmények fenntartóira, működtetőire és alkalmazottaira, valamint a közművelődési alapszolgáltatásokat igénybe vevőkre.”**

**2. §**

**A R. 3. § (1) bekezdése helyébe a következő rendelkezés lép:**

**„3. § (1) Az Önkormányzat a nyilvános könyvtári ellátásról és a közművelődésről szóló 1997. évi CXL. törvény 76. § (3) bekezdése szerinti közművelődési alapszolgáltatások közül a következők ellátásáról gondoskodik:**

1. **a művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek rendszeres és alkalomszerű művelődési vagy közösségi tevékenysége végzésének helyszín biztosítása,**
2. **a hagyományos közösségi kulturális értékek átörökítése feltételeinek biztosítása,**
3. **az amatőr alkotó- és előadó-művészeti tevékenység támogatása, feltételeinek biztosítása,**
4. **a közösségi és társadalmi részvétel fejlesztése,**
5. **a kulturális alapú gazdaságfejlesztés.”**

**- 2 -**

**3. §**

**A R. 4. §-a helyébe a következő rendelkezés lép:**

**„4. § (1) Az Önkormányzat a közművelődési feladatait elsősorban a kizárólagos tulajdonában álló Gyöngyösi Kulturális Nonprofit Korlátolt Felelősségű Társaság (a továbbiakban: Gyöngyösi Kulturális Nonprofit Kft.) útján látja el közművelődési megállapodás keretében.**

**(2) A Gyöngyösi Kulturális Nonprofit Kft. a közművelődési feladatokat a 3200 Gyöngyös, Barátok tere 3. szám alatti, az ingatlan-nyilvántartásba gyöngyösi 1939 hrsz. alatt bejegyzett, „kivett kultúrház” megnevezésű közművelődési intézmény működtetése útján biztosítja.**

**(3) A (1) bekezdésben megjelölt közművelődési intézmény típusa: művelődési központ.**

**(4) A közművelődési intézmény működtetésének szakmai feltételeinek biztosításáról a Gyöngyösi Kulturális Nonprofit Kft. köteles gondoskodni.**

**(5) Az Önkormányzat a közösségi színtereket a 3200 Gyöngyös, Fő tér 10. szám alatti, az ingatlan-nyilvántartásba gyöngyösi 2056 hrsz. alatt bejegyzett, „kivett üzlet, iroda és könyvtár, a 3200 Gyöngyös, Eszperantó út 6/a. szám alatti, az ingatlan-nyilvántartásba gyöngyösi 4522 hrsz. alatt bejegyzett, „kivett kultúrház”, a 3200 Gyöngyös, Fő tér 9. szám alatti, az ingatlan-nyilvántartásba gyöngyösi 4534 hrsz. alatt bejegyzett****, „kivett kultúrház művelődési intézmény” és a 3200 Gyöngyös, Török Ignác utca 1. szám alatti, az ingatlan-nyilvántartásba gyöngyösi 1957 hrsz. alatt bejegyzett, „kivett kultúrház” megnevezésű ingatlanok működése útján biztosítja.**

**(6) Az Önkormányzat e rendeletben meghatározott közművelődési feladatok megvalósítására a törvény követelményeinek megfelelően magánszeméllyel, jogi személlyel, nem önkormányzati fenntartású intézményekkel közművelődési megállapodást köthet a törvényben meghatározottak szerint.”**

**4. §**

**A R. 5. §-a helyébe a következő rendelkezés lép:**

**„5. § (1) Az Önkormányzat közművelődési feladatait ellátó szervezeteknek a feladataik színvonalasabb ellátása érdekében ki kell használniuk a pályázati lehetőségeket.**

**- 3 -**

**(2) Az Önkormányzat támogatja az önkormányzati közművelődési feladatok ellátásában résztvevő nem önkormányzati fenntartású intézményeket, civil szervezeteket az egyes önkormányzati támogatásokról szóló önkormányzati rendelet alapján.**

**(3) Az Önkormányzat a város kiemelt közművelődési nagyrendezvényeinek támogatásáról az éves költségvetési rendeletében elkülönítetten dönt.**

**(4) E rendelet hatálya alá tartozó, önkormányzati támogatásban részesülő szervezet köteles minden tárgyév december 1. napjáig az előző tizenkettő hónapról szóló tevékenységéről adatszolgáltatást teljesíteni a Gyöngyösi Közös Önkormányzati Hivatal Közigazgatási és Intézményirányítási Igazgatósága részére.”**

**5. §**

**A R. a következő 5/A. §-al egészül ki:**

**„5/A. §. Az Önkormányzat jóváhagyja tárgyév március 1-ig a közművelődési feladatokat ellátó Gyöngyösi Kulturális Nonprofit Kft. éves munkatervét, melynek része az éves Szolgáltatási Terv.”**

**6. §**

**A R. 6. § (1) bekezdése a következő g) ponttal egészül ki:**

**„g) Önkormányzat részéről a pályázati önerő biztosítása.”**

**7. §**

**A R. 6. § a következő (2) bekezdéssel egészül ki:**

**„(2) A Gyöngyösi Kulturális Nonprofit Kft.-nél ingyenesen igénybe vehető szolgáltatásokat a rendelet melléklete tartalmazza.”**

**8. §**

**A R. a következő 7/B.§ Együttműködő partnerek alcímmel egészül ki:**

**„7/B. § A helyi közművelődési feladatok ellátása során a helyi, regionális, országos és nemzetközi kapcsolatok érdekében az Önkormányzat**

1. **köznevelési helyi, térségi és megyei intézménnyel, valamint oktatási intézménnyel,**

**- 4 -**

1. **kulturális feladatot ellátó helyi, térségi és megyei civil szervezettel,**
2. **helyi, térségi és megyei közművelődési, tudományos, művészeti, szociális, sport, egészségügyi szervezettel, alapítvánnyal, gazdálkodó szervezettel és intézménnyel,**
3. **helyi könyvtári és muzeális intézménnyel,**
4. **városban működő egyházakkal,**
5. **roma és ruszin nemzetiségi önkormányzattal és nemzetiségi hagyomány ápolását végző civil szervezettel,**
6. **turizmus és idegenforgalomi feladatot ellátó szervezettel, valamint**
7. **országos és területi szintű közművelődési szakmai szolgáltató szervezettel együttműködésre törekszik.”**

**9. §**

1. **E rendelet a kihirdetést követő napon lép hatályba, és az azt követő napon hatályát veszti.**

**Hiesz György Dr. Kozma Katalin**

**polgármester jegyző**

**\* *A Képviselő-testület a rendeletet 2020. szeptember 24-i ülésén fogadta el.***

**Melléklet**

**a helyi közművelődési feladatok ellátásáról szóló 5/2017. (II.24.) önkormányzati rendelet módosításáról szóló 29/2020. (IX.25.) önkormányzati rendelethez**

**A Mátra Művelődési Központban díjmentesen igénybe vehető szolgáltatások:**

|  |  |  |
| --- | --- | --- |
| **Igénybevevők:** | **Igénybevétel célja:** | **Igénybevétel lehetősége:** |
| **Roma Nemzetiségi Önkormányzat,**  **Ruszin Nemzetiségi Önkormányzat** | **Roma Kulturális Nap,**  **Ruszin Kulturális Nap** | **évente egy alkalommal, az intézmény működési rendjéhez igazodva, előzetes egyeztetés és szerződés alapján** |
| **Gyöngyös Városi Önkormányzat közigazgatási területén működő köznevelési intézmények** | **állami ünnepség,**  **évnyitó-évzáró**  **az intézmény éves művészeti bemutatója (amennyiben nem bevételes)** | **évente egy alkalommal, az intézmény működési rendjéhez igazodva, előzetes egyeztetés és szerződés alapján** |
| **„PRO CIVITATE” kitüntetéssel rendelkező művészeti együttesek** | **művészeti bemutatók** | **évente egy alkalommal, az intézmény működési rendjéhez igazodva, előzetes egyeztetés és szerződés alapján** |

**A díjmentes szolgáltatás alkalmankénti időtartama maximum 4 óra, illetve a hozzá kapcsolódó próba időtartama maximum 3 óra.**

**A díjmentes szolgáltatás igénybevételének lehetősége másnak nem engedhető át.**

**A kedvezmény igénybevétele szempontjából a II. Rákóczi Ferenc Katolikus Általános Iskola, Alapfokú Művészeti Iskola, Óvoda tagintézményei külön-külön intézményeknek minősülnek.**